turjo4nis/wikipedia-bn-dump-20250701 huggingface dataset:
ভারতে অর্থনৈতিক উদারীকরণ

ভারতে অর্থনৈতিক উদারীকরণ দেশের অর্থনীতির সাম্প্রতিক সংস্কার প্রক্রিয়াকে নির্দেশ করে। ১৯৪৭ সালে স্বাধীনতার পর ভারত সমাজতান্ত্রিক নীতি গ্রহণ করে। এই ব্যবস্থায় চালু ব্যাপক নিয়ন্ত্রণ প্রথাকে উপহাস করে বলা হত "লাইসেন্স রাজ" ও ধীর বৃদ্ধির হারটির নাম ছিল "হিন্দু বৃদ্ধিহার"। ১৯৮০-এর দশকে, ভারতের প্রধানমন্ত্রী রাজীব গান্ধী কিছু সংস্কারের উদ্যোগ নেন। কিন্তু রাজনৈতিক কারণে তার সরকারকে পিছু হটতে হয়। ১৯৯১ সালে আন্তর্জাতিক অর্থ ভাণ্ডার ভারতকে দেউলিয়া রাষ্ট্র ঘোষণা করলে পি ভি নরসিমা রাও সরকার ও অর্থমন্ত্রী ড. মনমোহন সিংহ দেশের অর্থব্যবস্থায় আমূল সংস্কারসাধনে প্রবৃত্ত হন। নতুন গৃহীত নীতিগুলির মধ্যে ছিল আন্তর্জাতিক বাণিজ্য ও বিনিয়োগের বাজারকে উন্মুক্ত করে দেওয়া, নিয়ন্ত্রণমুক্তকরণ, বেসরকারিকরণ চালু করা, করব্যবস্থায় সংস্কার, মুদ্রাস্ফীতি নিয়ন্ত্রণমূলক পদক্ষেপ। এরপর থেকে দেশের সামগ্রিক উদারীকরণের গতিমুখ শাসক দল নির্বিশেষে একই প্রকার থাকে। যদিও ট্রেড ইউনিয়ন ও কৃষকের মতো শক্তিশালী লবি বা শ্রম আইন সংশোধন ও কৃষি ভর্তুকি হ্রাসের মতো বহু আলোচিত ক্ষেত্রে কোনো সরকারই হস্তক্ষেপ করেনি।

২০০৯ সালের হিসেব অনুসারে দেশের প্রায় ৩০ কোটি মানুষ অতিদরিদ্রতার কবল মুক্ত হয়েছে। ২০০৭ সালে উদারীকরণের চূড়ান্ত সাফল্যের নজির মেলে সর্বোচ্চ ৯% জিডিপি হার বৃদ্ধিতে। এর সঙ্গে সঙ্গেই চিনের পর ভারত বিশ্বের দ্বিতীয় সর্বদ্রুত বৃদ্ধিশালী অর্থব্যবস্থায় পরিণত হয়। অর্গ্যানাইজেশন ফর ইকোনমিক কো-অপারেশন অ্যান্ড ডেভেলপমেন্ট (ওইসিডি)-এর রিপোর্ট অনুসারে, এক দশকে গড় বৃদ্ধির হার ৭.৫% গড় আয়ের দ্বিগুণ হবে এবং আরও সংস্কার প্রয়োজন হবে।
 
ভারতীয় সরকার সহযোগীরা উদারীকরণ এগিয়ে নিয়ে চলার প্রস্তাব রেখেছেন। কারণ, ভারতের বৃদ্ধির হার চিনের তুলনায় কম। ম্যাককিনসের মতে, প্রধান প্রধান বাধাগুলি অপসারিত করলেই, “স্বাধীন ভারতের অর্থনীতি চিনের মতো বার্ষিক ১০% হারে বৃদ্ধি পেতে থাকবে।”

তথ্যসূত্র

বহিঃসংযোগ 
 For a short educational video of the "economic history of India".

আরও দেখুন 
 ভারতের অর্থনীতি
 ভারতে বিশ্বায়ন
 লাইসেন্স রাজ
 হিন্দু বৃদ্ধিহার

ভারতের অর্থনীতি
ভারতের অর্থনৈতিক ইতিহাস
অর্থনৈতিক উদারীকরণ
ভারতীয় প্রজাতন্ত্রের ইতিহাস
কৃষ্ণচূড়া

কৃষ্ণচূড়া বা গুলমোহর একটি বৃক্ষ জাতীয় উদ্ভিদ যার বৈজ্ঞানিক নাম ডেলোনিক্স রেজিয়া (Delonix regia)। এই গাছ চমৎকার পত্র-পল্লব এবং আগুনলাল কৃষ্ণচূড়া ফুলের জন্য প্রসিদ্ধ। এটি ফ্যাবেসি (Fabaceae)পরিবারের অন্তর্গত একটি বৃক্ষ যা গুলমোহর নামেও পরিচিত।

উদ্ভিদের বর্ণনা 
কৃষ্ণচূড়া গাছের লাল, কমলা, হলুদ ফুল এবং উজ্জ্বল সবুজ পাতা একে অন্যরকম দৃষ্টিনন্দন করে তোলে। কৃষ্ণচূড়া মাদাগাস্কারের শুষ্ক পত্রঝরা বৃক্ষের জঙ্গলে পাওয়া যায়। যদিও জঙ্গলে এটি বিলুপ্ত প্রায়, বিশ্বের বিভিন্ন অঞ্চলে এটি জন্মানো সম্ভব হয়েছে। সৌন্দর্য বর্ধক গুণ ছাড়াও, এই গাছ উষ্ণ আবহাওয়ায় ছায়া দিতে বিশেষভাবে উপযুক্ত। কৃষ্ণচূড়া উদ্ভিদ উচ্চতায় কম (সর্বোচ্চ ১২ মিটার) হলেও শাখা-পল্লবে এটি বেশি অঞ্চল ব্যাপী ছড়ায়। শুষ্ক অঞ্চলে গ্রীষ্মকালে কৃষ্ণচূড়ার পাতা ঝরে গেলেও, নাতিশীতোষ্ণ অঞ্চলে এটি চিরসবুজ।

ফুল ও পাতা 
কৃষ্ণচূড়া ফুলের রং উজ্জ্বল লাল। পত্র ঝরা বৃক্ষ, শীতে গাছের সব পাতা ঝরে যায়। বাংলাদেশে বসন্ত কালে এ ফুল ফোটে। ফুলগুলো বড় চারটি পাপড়ি যুক্ত। পাপড়িগুলো প্রায় ৮ সেন্টিমিটারের মত লম্বা হতে পারে। কৃষ্ণচুড়া জটিল পত্র বিশিষ্ট এবং উজ্জ্বল সবুজ। প্রতিটি পাতা ৩০-৫০ সেন্টিমিটার লম্বা এবং ২০-৪০ টি উপপত্র বিশিষ্ট।

পরিবেশ 
কৃষ্ণচূড়ার জন্মানোর জন্য উষ্ণ বা প্রায়-উষ্ণ আবহাওয়ার দরকার। এই বৃক্ষ শুষ্ক ও লবণাক্ত অবস্থা সহ্য করতে পারে। ক্যারাবিয়ান অঞ্চল, আফ্রিকা, হংকং, তাইওয়ান, দক্ষিণ চীন, বাংলাদেশ, ভারত সহ বিশ্বের অনেক দেশে এটি জন্মে থাকে। মার্কিন যুক্তরাষ্ট্রে কৃষ্ণচূড়া শুধু মাত্র দক্ষিণ ফ্লোরিডা, দক্ষিণ পশ্চিম ফ্লোরিডা, টেক্সাসের রিও গ্রান্ড উপত্যকায় পাওয়া যায়।

ভারতবর্ষে সাধারণত এপ্রিল-জুন সময়কালে কৃষ্ণচূড়া ফুল ফোটে। তবে পৃথিবীর বিভিন্ন দেশে কৃষ্ণচূড়ার ফুল ফোটার সময় বিভিন্ন।

 দক্ষিণ ফ্লোরিডা - জুন
 ক্যারাবিয়ান - মে থেকে সেপ্টেম্বর
 ভারত - এপ্রিল থেকে জুন
 অস্ট্রেলিয়া - ডিসেম্বর থেকে ফেব্রুয়ারি
 সংযুক্ত আরব আমিরাত - মে- জুলাই

চিত্রাবলী

তথ্যসূত্র

বহিঃসংযোগ 
 ফটো গ্যালারি: কৃষ্ণচূড়া উদ্ভিদ ও তার ফুল

ফুল
বাংলাদেশের উদ্ভিদ
ভারতের উদ্ভিদ
চীনের উদ্ভিদ
আফ্রিকার উদ্ভিদ
আমেরিকার উদ্ভিদ
তাইওয়ানের উদ্ভিদ
ফিলিপাইনের উদ্ভিদ
সংকটাপন্ন উদ্ভিদ
আইইউসিএন লাল তালিকার ন্যূনতম উদ্বেগজনক প্রজাতি
মাদাগাস্কারের উদ্ভিদ
মাদাগাস্কারের ফুল
আলংকারিক উদ্ভিদ
দক্ষিণ এশীয় জনগোষ্ঠী

দক্ষিণ এশিয়া অর্থাৎ, ভারত, পাকিস্তান, বাংলাদেশ, নেপাল, ভুটান, মালদ্বীপ, শ্রীলঙ্কা ও আফগানিস্তান রাষ্ট্রের জন-ভাষাতাত্ত্বিক উপাদান বৈচিত্র্যমণ্ডিত। এই জনসংখ্যার অধিকাংশ দুটি প্রধান গোষ্ঠীতে বিভক্ত: দ্রাবিড় ও ইন্দো-আর্য জাতিগোষ্ঠী। এই গোষ্ঠীগুলি আবার একাধিক উপগোষ্ঠী, জাতি ও উপজাতিতে বিভক্ত। ইন্দো-আর্য জাতিগোষ্ঠী পাকিস্তান, উত্তর ভারত, নেপাল, মধ্য ও দক্ষিণ শ্রীলঙ্কা ও মালদ্বীপের প্রধান জনগোষ্ঠী। অন্যদিকে দ্রাবিড়েরা দক্ষিণ ভারত এবং উত্তর ও পূর্ব শ্রীলঙ্কার প্রধান জনগোষ্ঠী। ইরানি জনগোষ্ঠী ও ইন্দো-আর্য জনগোষ্ঠীর একটি যৌথ শাখা ইন্দো-ইরানীয় ভাষাগোষ্ঠীর মানুষরা দক্ষিণ এশীয় জনগোষ্ঠীর একটি উল্লেখযোগ্য অংশ। এদের একটি বৃহৎ অংশ পাকিস্তানের বালুচিস্তান, উত্তরপশ্চিম সীমান্ত প্রদেশ ও যুক্তরাষ্ট্রীয় নিয়ন্ত্রণাধীন উপজাতি অঞ্চলে ঘনসন্নিবিষ্ট হয়ে বাস করে। ডার্ডিক জাতি ইন্দো-আর্য গোষ্ঠীতে সংখ্যালঘু। তারা ইন্দো-আর্য ভাষাগোষ্ঠীর অংশ বিবেচিত হয়। কখনও কখনও আবার তাদের ইন্দো-আর্য শাখায় বহিরাগতও বিবেচনা করা হয়। এরা পাকিস্তানের উত্তরাংশ ও উত্তরপশ্চিম সীমান্ত প্রদেশ এবং ভারতের জম্মু ও কাশ্মীর রাজ্যে বাস করে।

যেসব সংখ্যালঘু গোষ্ঠীগুলি এই দুই প্রধান গোষ্ঠীর আওতায় পড়ে না তারা প্রধানত অস্ট্রো-এশিয়াটিক ও টিবেটো-বার্মান ভাষাগোষ্ঠীর অন্তর্গত। আন্দামানি (সেন্টিনেল, ওঙ্গে, জারোয়া, ও গ্রেট আন্দামানি) ও মধ্য নেপালের কুসুন্দা  , শ্রীলঙ্কার ভেড্ডা, মধ্যভারতের কাল্টো (নিহালি) উপজাতির মানুষেরা বিচ্ছিন্ন ভাষায় কথা বলে। এদের সংখ্যা ৫০০০ জনের মতো। পাকিস্তানের হুঞ্জা উপত্যকার জনগোষ্ঠীও স্বতন্ত্র। তারা বুরুশাস্কি নামে একটি বিচ্ছিন্ন ভাষায় কথা বলে।

দক্ষিণ এশিয়ার বিভিন্ন জনগোষ্ঠীর সংস্কৃতিতেও বৈচিত্র্য দেখা যায়। তাদের সংস্কৃতি বিশেষ করে দক্ষিণ এশিয়ার উত্তর পশ্চিম অঞ্চল (যেখানে তুর্কি ও ইরানি জাতির প্রভাব বেশি) এবং সীমান্ত ও বন্দর অঞ্চল যেখানে বহিরাগতদের সঙ্গে সাংস্কৃতিক আদানপ্রদান বেশি হয় সেই সব অঞ্চলের দ্বারা বিশেষভাবে প্রভাবিত। দক্ষিণ এশিয়ার বৃহত্তম জন-ভাষাগোষ্ঠী গোষ্ঠী হল ইন্দো-আর্য গোষ্ঠী; এদের সংখ্যা প্রায় এক লক্ষ কোটি। দেশীয় ভাষায় সবচেয়ে বড় উপগোষ্ঠী হল হিন্দি ভাষাগোষ্ঠী; এদের সংখ্যা ৩০ কোটিরও বেশি।

তথ্যসূত্র 

পাকিস্তানি জনগোষ্ঠী
ভারতীয় জনগোষ্ঠী
দক্ষিণ এশীয় জনগোষ্ঠী
পাকিস্তানের জাতিগোষ্ঠী
ভারতের জাতিগোষ্ঠী
কুষ্টিয়া পৌরসভা

কুষ্টিয়া পৌরসভা বাংলাদেশের মধ্য-দক্ষিণের শহর কুষ্টিয়ার স্থানীয় সরকার সংস্থা। কুষ্টিয়া পৌরসভা ১৮৬৯ সালে প্রতিষ্ঠত হয়। বর্তমানে এটি ক শ্রেণীর পৌরসভা (বাংলাদেশে ক, খ, গ তিন শ্রেণীর পৌরসভা বিদ্যমান)। এর আয়তন   এবং জনসংখ্যা ২,২৯,৩৪০ জন। এটি ২১টি ওয়ার্ডে বিভক্ত।

ইতিহাস

জনপরিসংখ্যান

ওয়ার্ড সমূহ 
কুষ্টিয়া পৌরসভা ২১টি ওয়ার্ডে বিভক্ত।

শিক্ষা ব্যবস্থা

যোগাযোগ ব্যবস্থা

সড়কপথ 
কুষ্টিয়া পৌরসভায় ০২টি বাস টার্মিনাল রয়েছে।

 কুষ্টিয়া পৌর কেন্দ্রীয় বাস টার্মিনাল
 মজমপুর বাস টার্মিনাল

রেলপথ 
কুষ্টিয়া পৌরসভায় ০৩টি রেলওয়ে স্টেশন রয়েছে।

আকাশপথ 
কুষ্টিয়াই কোন বিমানবন্দর নেই। তবে ২০১৯ সালের এক সম্মেলনে কুষ্টিয়া-৩ আসনের এমপি মাহবুবউল আলম হানিফ কুষ্টিয়াই বিমানবন্দর নির্মাণের জন্য আশ্বাস দিয়েছেন।

দর্শনীয় স্থান

চিত্রশালা

গ্রন্থপঞ্জি

বহিঃসংযোগ 

 কুষ্টিয়া পৌরসভা দাপ্তরিক ওয়েবসাইট

তথ্যসূত্র 

১৮৬৯-এ প্রতিষ্ঠিত পৌরসভা
১৮৬৯-এ ব্রিটিশ ভারতে প্রতিষ্ঠিত
কুষ্টিয়া জেলার পৌরসভা
অর্জুন পুরস্কার

'অর্জুন পুরস্কার' আনুষ্ঠানিকভাবে ক্রীড়া এবং গেমসে অসামান্য পারফরম্যান্সের জন্য অর্জুন পুরস্কার নামে পরিচিত,ভারতের দ্বিতীয়  সর্বোচ্চ ক্রীড়া সম্মান, সর্বোচ্চ পুরস্কার হল খেলরত্ন পুরস্কার। প্রাচীন ভারতের সংস্কৃত মহাকাব্য মহাভারতের অন্যতম কেন্দ্রীয় চরিত্র অর্জুনের নামে এই পুরস্কারের নামকরণ করা হয়েছে। তিনি পান্ডবদের মধ্যে একজন, দক্ষ তীরন্দাজ হিসাবে চিত্রিত করা হয়েছে এবং 'কুরুক্ষেত্র যুদ্ধে'

ভগবান কৃষ্ণ তাঁর সারথী হন এবং তাঁকে গীতার পবিত্র জ্ঞান শেখান। তাঁকে প্রাচীন ভারতের অন্যতম শ্রেষ্ঠ যোদ্ধা হিসাবে বিবেচনা করা হয়, রাম, লক্ষ্মণ ও পরশুরামের পরেই। হিন্দুধর্মে, তাকে কঠোর পরিশ্রম, উত্সর্গ এবং একাগ্রতার প্রতীক হিসাবে দেখা হয়। এই পুরস্কার প্রতি বছর যুব বিষয়ক ও ক্রীড়া মন্ত্রক কর্তৃক পুরস্কৃত করা হয়। ১৯৯১-১৯৯২ সালে মেজর ধ্যানচাঁদ খেল রত্ন প্রবর্তনের আগে, অর্জুন পুরস্কার ছিল ভারতের সর্বোচ্চ ক্রীড়া সম্মান।
ভারত সরকার কর্তৃক প্রদত্ত জাতীয় স্তরে খেলাধুলায় উৎকর্ষের একটি স্বীকৃতি। ১৯৬১ সালে এই পুরস্কার চালু হয়। অর্জুন পুরস্কার অর্জুনের একটি ব্রোঞ্জমূর্তি, একটি মানপত্র ও ভারতীয় পনের লক্ষ রুপি পুরস্কারমূল্য নিয়ে গঠিত।

ভারত সরকার কর্তৃক প্রদত্ত জাতীয় স্তরে খেলাধুলায় উৎকর্ষের একটি স্বীকৃতি। ১৯৬১ সালে এই পুরস্কার চালু হয়। অর্জুন পুরস্কার অর্জুনের একটি ব্রোঞ্জমূর্তি, একটি মানপত্র ও ভারতীয় পনের লক্ষ রুপি পুরস্কারমূল্য নিয়ে গঠিত।

পরবর্তীকালে অর্জুন পুরস্কারের ক্ষেত্র বৃদ্ধি করা হয় এবং এই পুরস্কার চালু হওয়ার আগেকার যুগের ক্রীড়াব্যক্তিত্বদের বেশি সংখ্যায় এই পুরস্কার দেওয়া হতে থাকে। পরবর্তীকালে বিভাগের সংখ্যাও বাড়ানো হয় এবং স্থানীয় ক্রীড়া ও শারীরিক প্রতিবন্ধীদের বিশেষ বিভাগ চালু হয়।

২০০১ সালের পর থেকে নিম্নলিখিত বিভাগগুলিতেই পুরস্কার দেওয়ার রীতি চালু হয়:
 অলিম্পিক গেমস/এশিয়ান গেমস/কমনওয়েলথ গেমস/বিশ্বকাপ/বিশ্ব চ্যাম্পিয়নশিপ ও ক্রিকেট।
 স্থানীয় ক্রীড়া।
 শারীরিক প্রতিবন্ধীদের ক্রীড়া।

তিরন্দাজিতে অর্জুন পুরস্কার

অ্যাথলেটকসে অর্জুন পুরস্কার

ব্যাডমিন্টনে অর্জুন পুরস্কার

্যাডমিন্টনে অর্জুন পুরস্কার

বাস্কেটবলে অর্জুন পুরস্কার

বিলিয়ার্ড ও স্নুকারে অর্জুন পুরস্কার

বক্সিং-এ অর্জুন পুরস্কার

ক্যারামে অর্জুন পুরস্কার

দাবায় অর্জুন পুরস্কার

ক্রিকেটে অর্জুন পুরস্কার

সাইক্লিং-এ অর্জুন পুরস্কার

ইকুয়েস্টিয়ানে অর্জুন পুরস্কার

ফুটবলে অর্জুন পুরস্কার

গলফে অর্জুন পুরস্কার

জিমন্যাস্টিকসে অর্জুন পুরস্কার

হকিতে অর্জুন পুরস্কার

জুডোয় অর্জুন পুরস্কার

কবাডিতে অর্জুন পুরস্কার

লন টেনিসে অর্জুন পুরস্কার

নৌকাবাইচে অর্জুন পুরস্কার

শ্যুটিং-এ অর্জুন পুরস্কার

স্কোয়াশে অর্জুন পুরস্কার

সাঁতারে অর্জুন পুরস্কার

টেবিল টেনিসে অর্জুন পুরস্কার

ভলিবলে অর্জুন পুরস্কার

ভারোত্তলনে অর্জুন পুরস্কার

কুস্তিতে অর্জুন পুরস্কার

ইয়াচিং-এ অর্জুন পুরস্কার

তথ্যসূত্র

বহিঃসংযোগ 
 List of Award winners up to 2004
 winners for year 2006-2007

অর্জুন পুরস্কার প্রাপক
ভারতীয় ক্রীড়া ট্রফি ও পুরস্কার
হাতুড়ি

কোনও বস্তুর ওপর সজোরে চাপ বা বল প্রয়োগ করার হাতিয়ার হল হাতুড়ি, হাতুড়, বা ডাং। পেরেক ঠোকা, খণ্ড জোড়া দেওয়া, ধাতুকে বাকানো বা ভেঙ্গে ফেলার কাজে হাতুড়ির ব্যবহার নিত্যদিনের উদাহরণ। বেশির ভাগ সময় হাতুড়ি বিশেষ বিশেষ কাজের জন্য তৈরি করা হয় ফলে সেগুলোর আকার ও আয়তন হয় ভিন্ন। তবে সাধারণভাবে একটি ভারী বস্তুকে (মাথা) একটি হাতল দিয়ে যুক্ত করে হাতুড়ি বানানো হয়। বাংলাদেশে প্রচলিত হাতুড়ির ক্ষেত্রে মাথা লোহা বা ইস্পাতের এবং হাতলটি কাঠের তৈরি হয়ে থাকে। সাধারণত হাতুড়ি মানুষের হাত দিয়ে ব্যবহৃত হবে বলে ধরে নেওয়া হয়। তবে, যন্ত্র চালিত হাতুড়িও পাওয়া যায়।

অনেক পেশাজীবীর জন্য হাতুড়ি খুবই প্রয়োজনীয় হাতিয়ার। তবে এটি যুদ্ধ উপকরণ হিসাবেও ব্যবহৃত হতে পারে।

ইতিহাস 

হাতুড়ির ব্যবহারের ইতিহাস অতি প্রাচীন, খ্রিস্টের জন্মের প্রায় ২৪ লক্ষ বছর আগে থেকে পাথরের তৈরি হাতুড়ির ব্যবহার লক্ষ করা যায়। সে সময় কাঠ, হাড় কিংবা অন্য পাথরকে ভাঙ্গার বা আকৃতি প্রদানের কাজে বিভিন্ন আকারের পাথর ব্যবহৃত হত। তারপর প্যালিওলিথিক বা পাথরযুগের মাঝামাঝি সময়ে প্রায় খ্রি.পূ. ৩০ হাজার বছর আগে পাথর খন্ডকে চামড়ার সঙ্গে বা কোন লাঠির সঙ্গে বেঁধে ব্যবহার করার প্রচলন শুরু হয়। হাতুড়ি ব্যবহারের পুরাতাত্ত্বিক প্রমাণ থেকে হাতুড়িকে মানুষের উদ্ভাবিত আদিতম হাতিয়ার বলা যেতে পারে।

চিত্রশালা

তথ্যসূত্র

বহিঃসংযোগ 
 Hammer types images and descriptions.
 The Hammer Museum

যন্ত্র
সামগ্রী
হাতুড়ি
চপ্পল

চপ্পল বা স্যান্ডেল একটি পা-খোলা ধরনের পাদুকা। চপ্পল তৈরি হয় একটি তলি বা তলা এবং ফিতার সমন্বয়ে। চপ্পলের তলিটিকে পায়ের পাতার সাথে আটকে রাখার জন্য যে ফিতা ব্যবহৃত হয় তা পায়ের আঙুলের কাছে বা গোড়ালীর উপরের দিকে থাকে। অন্যান্য ধরনের পাদুকার সাথে চপ্পলের পার্থক্য অস্পষ্ট হলেও (হুরাশি-মেক্সিকোতে ব্যবহৃত পাদুকার ক্ষেত্র যেমন) এটা বলা যায় যে চপ্পলে পায়ের পাতা পুরোপুরি বা বেশীরভাগই খোলা থাকে আর অন্যান্য পাদুকাতে পায়ের পাতার বেশীরভাগ অংশ ঢাকা থাকে। মানুষ অনেক কারণে চপ্পল ব্যবহার করে। তার মধ্যে রয়েছে অর্থনৈতিক কারণ (চপ্পলে অল্প পরিমাণে উপাদান লাগে বলে দামও তুলনামূলকভাবে কম), গরম আবহাওয়ায় স্বস্তি পেতে এবং ফ্যাশনের জন্য।

ইতিহাস 
মার্কিন যুক্তরাষ্ট্রের ওরেগন রাজ্যের ফোর্ট রক গুহায় সর্বাধিক পরিচিত স্যান্ডেল (এবং যে কোনও ধরনের প্রাচীনতম পাদুকা) পাওয়া গেছে; রেডিও কার্বন পরীক্ষা এবং সেজে ব্রাশের ছালের স্যান্ডেল যেভাবে বোনা হয়েছিল তা ইঙ্গিত দেয় এগুলো কমপক্ষে ১০,০০০ বছরের পুরনো।

তথ্যসূত্র

পাদুকা
স্যান্ডেল
মাখন

মাখন একটি দুগ্ধজাত বা দুধের পণ্য, যা সাধারণ দুধ বা দুধের প্রক্রিয়াজাত দুগ্ধ ক্রীম থেকে তৈরি করা হয়। এটি সাধারণত কোন খাবারে মেখে খাওয়া হয়। এছাড়া রান্না করতে যেমন, কিছু ভাঁজতে, সস তৈরিতে অথবা খাবারে বিশেষ সুঘ্রান আনতে মাখন ব্যবহৃত হয়। মাখনে চর্বি, পানি এবং দুগ্ধ প্রটিন থাকে।

মাখন সাধারণ গরুর দুধ দিয়ে তৈরি হয়। এছাড়া মাখন অন্য প্রাণী যেমন, ভেড়া, ছাগল, মহিষের দুধ দিয়েও তৈরি করা হয়। এতে কখনও কখনও লবণ, সুগন্ধি, প্রিজার্ভেটিবও ব্যবহার করা হয়। দুধ থেকে তৈরি ঘি, একটি বিশেষ ধরনের মাখন। মাখন দেখতে হলুদ রঙের তবে এটির রঙ গাঢ় হলুদ থেকে সাদা রঙের হতে পারে। এর রঙ নির্ভর করে দুধের উপর এবং ঐ প্রাণীর খাদ্যাভ্যাসের উপর। অনেক সময় প্রস্তুতকারীরাও রঙ মিশিয়ে থাকে।

টীকা

তথ্যসূত্র 
  pp 33–39, "Butter and Margarine"
 Dalby, Andrew (2003). Food in the Ancient World from A to Z, 65. Google Print.  (accessed November 16, 2005). Also available in print from Routledge (UK).
 Michael Douma (editor). WebExhibits' Butter pages . Retrieved November 21, 2005.
  Full text online
 Grigg, David B. (November 7, 1974). The Agricultural Systems of the World: An Evolutionary Approach, 196–198. Google Print.  (accessed November 28, 2005). Also available in print from Cambridge University Press.

বহিঃসংযোগ 

 Composition and characteristics of butter, The Canadian Dairy Commission
 Manufacture of butter, The University of Guelph
 "Butter", Food Resource, College of Health and Human Sciences, Oregon State University, February 20, 2007. – FAQ, links, and extensive bibliography of food science articles on butter.
 Cork Butter Museum: the story of Ireland’s most important food export and the world’s largest butter market

দুধ
মাখন
দুগ্ধজাত পণ্য
রান্নার চর্বি
ছড়ানোযোগ্য খাদ্য
ফোড়ন
পেরেক

পেরেক বা তারকাঁটা বা কাঁটা প্রকৌশল, কাঠের কাজ এবং নির্মাণকাজের ক্ষেত্রে শক্ত, ধাতব পিনের মত এক ধরনের তীক্ষ্ণ বস্তু যা সাধারণত দুই বা ততোধিক বস্তুকে একসাথে আটকে রাখার কাজে ব্যবহৃত হয়। আগে লোহার তৈরি পেরেকই বেশি ব্যবহার হতো, তবে এখন স্টীলের শঙ্কর ধাতুর পেরেক সচরাচর ব্যবহার করা হয়। বিশেষ কাজে ব্যবহৃত পেরেকের উপরে মরিচা বা ক্ষয় রোধক প্রলেপ দেয়া থাকতে পারে, বিশেষ করে সেই পেরেক যদি রূক্ষ আবহাওয়ায় বা রাসায়নিক পদার্থ দেয়া কাঠে ব্যবহার করা হয়। অন্যদিকে, কারুশিল্পের অবিচ্ছেদ্য অনুষঙ্গ হিসেবে স্টেইনলেস স্টীলের শঙ্কর ধাতু, পিতল, তামা বা টিন দিয়ে তৈরি করা পেরেক ব্যবহার করা হয়। গ্যালভানাইজড (দস্তার প্রলেপ দেয়া) পেরেকগুলো সুলভ এবং রূক্ষ আবহাওয়ায় কার্যকরী বলে জনপ্রিয়।

তথ্যসূত্র

বহিঃসংযোগ 

 UK DIY site Description of different types of nails
 US DIY site description of different nails
 Nail forging movie

যন্ত্র
কারিগরি
ধাতব বস্তু
কাঠের কাজ
সাফ চ্যাম্পিয়নশিপ

সাফ চ্যাম্পিয়নশিপ (সাউথ এশিয়ান ফুটবল ফেডারেশন চ্যাম্পিয়নশিপ) অথবা দক্ষিণ এশীয় ফুটবল ফেডারেশন চ্যাম্পিয়নশিপ নামে পরিচিত) হচ্ছে একটি প্রাথমিক ফুটবল প্রতিযোগিতা, যেখানে দক্ষিণ এশীয় ফুটবল ফেডারেশনের (সাফ) সদস্যপ্রাপ্ত পুরুষদের জাতীয় ফুটবল দলগুলো প্রতিযোগিতা করে। এই প্রতিযোগিতায় বিজয়ী দল দক্ষিণ এশীয় চ্যাম্পিয়নের খেতাব অর্জন করে। এই প্রতিযোগিতাটি প্রথম আসর ১৯৯৩ সালে অনুষ্ঠিত হয়েছে। এটি মূলত সার্ক গোল্ড কাপ নামে পরিচিত ছিল, অতঃপর ১৯৯৫ সালে দক্ষিণ এশীয় গোল্ড কাপ, ১৯৯৭ সালে সাফ গোল্ড কাপ এবং ২০০৮ সালে বর্তমান নামে পরিবর্তন করা হয়েছে।

এপর্যন্ত ১৩টি সাফ চ্যাম্পিয়নশিপ প্রতিযোগিতায় সর্বমোট ৫টি জাতীয় দল শিরোপা জয়লাভ করেছে: ভারত ৮টি করে শিরোপা জয়লাভ করেছে, মালদ্বীপ ২টি এবং বাংলাদেশ, আফগানিস্তান এবং শ্রীলঙ্কা একটি করে শিরোপা জয়লাভ করেছে। আজ পর্যন্ত, ভারত এই প্রতিযোগিতার ইতিহাসে একমাত্র দল হিসেবে টানা দুইবার শিরোপা জয়লাভ করেছে; ভারত প্রথমবার ১৯৯৭ সালে শিরোপা জয়লাভ করার পর পুনরায় ১৯৯৯ সালে শিরোপা জয়লাভ করেছিল, অতঃপর ভারত ২০০৯ সালে শিরোপা জয়লাভ করার পর পুনরায় ২০১১ সালে শিরোপা জয়লাভ করার মাধ্যমে দ্বিতীয়বারের মতো টানা দুইবার শিরোপা জয়লাভ করেছিল।

সর্বশেষ আসরটি ২০২৩ সালে ভারতে আয়োজন করা হয়েছে। বেঙ্গালুরুর শ্রী কান্তিরাভা ফুটবল স্টেডিয়ামে আয়োজিত ফাইনালে ভারত কুয়েতকে ১–১ গোলে ড্র করে ট্রাইব্রেকারে কুয়েতকে ৪-৫ ব্যবধানে পরাজিত করে ২০২১ সালের পর প্রথম, এই প্রতিযোগিতার ইতিহাসে নবমবারের মতো শিরোপা জয়লাভ করেছিল।

ইতিহাস
বর্তমানে যে সকল দেশ এই প্রতিযোগিতায় অংশগ্রহণ করে, তারা হলো: বাংলাদেশ, ভুটান, ভারত, মালদ্বীপ, নেপাল, পাকিস্তান এবং শ্রীলঙ্কা। এই প্রতিযোগিতাটি প্রতি দুই বছর অন্তর অনুষ্ঠিত হয়। আফগানিস্তান ২০০৫ সালে সাফে যোগদান করেছিল, তবে ২০১৫ সালে তারা দক্ষিণ এশীয় ফুটবল ফেডারেশন ত্যাগ করে মধ্য এশীয় ফুটবল অ্যাসোসিয়েশনের (সিএএফএ) প্রতিষ্ঠাতা সদস্য হয়েছে।

১৯৯৩ সালে পাকিস্তানের লাহোরে দক্ষিণ এশীয় ফুটবল ফেডারেশন (সাফ) চ্যাম্পিয়নশিপ তার যাত্রা শুরু করেছে, যা তার অগ্রদূত দক্ষিণ এশীয় আঞ্চলিক সহযোগিতা সংস্থা (সার্ক) গোল্ড কাপে বিবর্তিত হয়েছে। প্রতিষ্ঠার পর থেকে, এই দ্বিবার্ষিক প্রতিযোগিতা খেলার আঞ্চলিক উন্নয়নের মাধ্যমে দক্ষিণ এশিয়ার প্রধান ফুটবল প্রতিযোগিতায় পরিণত হয়েছে। ফিফা থেকে বাংলাদেশ ফুটবল ফেডারেশনের বরখাস্তের কারণে ২০০১ সালের অক্টোবর/নভেম্বর মাস থেকে ২০০২ সালের জানুয়ারি/ফেব্রুয়ারি পর্যন্ত প্রথম সাফ চ্যাম্পিয়নশিপ ২০০১ স্থগিত করা হয়েছিল; অবশেষে ২০০৩ সালে প্রতিযোগিতার উক্ত আসরটি অনুষ্ঠিত হয়েছে।

কোভিড-১৯ এর বৈশ্বিক মহামারীর কারণে এই প্রতিযোগিতার ২০২১ সালের আসরটি দুইবার স্থগিত করা হয়েছিল, যা পরবর্তীকালে ২০২১ সালের অক্টোবর মাসে আয়োজনের জন্য নির্ধারণ করা হয়েছে।

সারাংশ

টীকা

পরিসংখ্যান

দল অনুযায়ী

সর্বকালের পয়েন্ট তালিকা

 বর্তমানে এই প্রতিযোগিতায় অংশগ্রহণ করে না।

আসর অনুযায়ী
পাদটীকা

  – চ্যাম্পিয়ন
  – রানার-আপ
  – তৃতীয় স্থান
  – চতুর্থ স্থান

  – সেমি-ফাইনালে বিদায়
 গ্রুপ – গ্রুপ পর্ব
 অনুত্তীর্ণ – ফিফা, এএফসি অথবা সাফ দ্বারা অনুত্তীর্ণ/নিষিদ্ধ

  — আয়োজক
  ×  – অংশগ্রহণ করেনি
  ×  – আসর শুরুর পূর্বে নাম প্রত্যাহার
  — সাফের সদস্য নয়

টীকা

তথ্যসূত্র

বহিঃসংযোগ

  
 আরএসএসএসএফ-এ সাফ চ্যাম্পিয়নশিপ 

সাফ চ্যাম্পিয়নশিপ
চ্যাম্পিয়নশিপ
১৯৯৩-এ এশিয়ায় প্রতিষ্ঠিত
এশীয় সিংহ

এশীয় সিংহ , সিংহ বর্গে অন্তর্ভুক্ত একটি প্রাণী। এর বৈজ্ঞানিক নাম হল Panthera leo leo। বর্তমানে এই ধরনের সিংহগুলি কেবলমাত্র ভারতের গুজরাতে গীর বনে পাওয়া যায়। সেখানে এই সিংহগুলি ভারতীয় সিংহ বা পার্শিয়ান সিংহ নামে পরিচিত। ২০০৫ সালে গুজরাত সরকার কর্তৃক পরিচালিত এক জরিপের ফলাফল থেকে জানা যায় যে, গীর বনে ৩৫৯টি এশীয় সিংহ রয়েছে।

অতীতে এই সিংহের বিচরণ ছিল মেডিটেরানিয়ান সাগর থেকে ভারতীয় উপমহাদেশের উত্তর-পূর্ব অংশ পর্যন্ত। কিন্তু অত্যধিক শিকার, পানি দূষণ ও খাদ্যাভাবে এই সিংহের সংখ্যা ও বিচরণক্ষেত্রের পরিমাণ দিন দিন কমছে।  ঐতিহাসিকভাবে এই সিংহকে তিনটি প্রজাতিতে ভাগ করা যায় - বাংলাদেশী, আরবিয়, পার্শিয়ান।  এই বর্গের সিংহগুলি তাদের একই শ্রেণীর আফ্রিকান সিংহগুলির তুলনায় কম আক্রমণশীল।

তথ্যসূত্র

উদ্ধৃত উৎস 

Modern Information Technology (MIT) Computer Training Center, Zillaporisod More R.K.Road Kurigram.

অন্যান্য উৎস 

  Database entry includes justification for why this subspecies is critically endangered
 
 Kaushik, H. 2005. Wire fences death traps for big cats. Times of India, Thursday, October 27, 2005.
 
 Chellam, Ravi, and A. J. T. Johnsingh. "Management of Asiatic Lions in the Gir Forest, India" Symp. Zool. Soc. Lond. (1993), No. 65, 409-424.

বহিঃসংযোগ 

 Asiatic Lion Information Centre (Includes an informative "News" section)
 Asiatic Lion Protection Society (ALPS), Gujarat, India 
 Lion (Panthera leo) from “ARKive images of life on Earth” website]
 Panthera leo (lion) from “Animal Diversity Web”]
 "Vanishing Herds Foundation (VHF), India" comes to the rescue of Asiatic Lion
 Asiatic lions in online video (3 videos)

সিংহ
ভারতের স্তন্যপায়ী
এশিয়ার প্রাণিকুল
প্রাণিবিজ্ঞান
গুজরাতের প্রতীক
স্ট্রাটেজিক ফোর্সেস কম্যান্ড

স্ট্রাটেজিক ফোর্সেস কম্যান্ড বা স্ট্রাটেজিক নিউক্লিয়ার কম্যান্ড ভারতের পারমাণবিক কমান্ড কর্তৃপক্ষের (এনসিএ) একটি অংশ। ভারতের পারমাণবিক কমান্ড কর্তৃপক্ষ (এনসিএ) হল ভারতের পারমাণবিক অস্ত্র কর্মসূচি সংক্রান্ত কমান্ড, নিয়ন্ত্রণ এবং অপারেশনাল সিদ্ধান্তের জন্য দায়ী কর্তৃপক্ষ ।  এটি ভারতের প্রধানমন্ত্রীর নেতৃত্বে একটি রাজনৈতিক পরিষদ এবং জাতীয় নিরাপত্তা উপদেষ্টার নেতৃত্বে একটি নির্বাহী পরিষদ নিয়ে গঠিত । ভবিষ্যতের জন্য রক্ষিত দেশের পরমাণু অস্ত্রসম্ভারের সুপরিকল্পিত কৌশলগত ব্যবহারের দায়িত্ব এই সংস্থার উপর অর্পিত। ২০০৩ সালের ৪ জানুয়ারি এই সংস্থা স্থাপিত হয়। এটি পিপলস লিবারেশন আর্মি রকেট ফোর্স-এর প্রতিদ্বন্দ্বী।

স্ট্রাটেজিক ফোর্সেস কম্যান্ডের কাজ হল এয়ার মার্শাল র‌্যাঙ্কের কোনো কম্যান্ডার ইন চিফ বা সমতুল পদাধীকারীর অধীনে এনসিএ-র নির্দেশাবলি কার্যকর করা। এনসিএ-র প্রত্যক্ষ আদেশ পাওয়ার পর পরমাণু অস্ত্র ও ওয়ারহেড সরবরাহ প্রক্রিয়া শুরু করা এই সংস্থার একক দায়িত্বের মধ্যে পড়ে। নিশানা এলাকার সঠিক নির্বাচন করার জন্য এই সংস্থা একটি বিভক্ত, সমন্বয়মূলক প্রক্রিয়া গ্রহণ করে যার সিদ্ধান্তগ্রহণের স্তর ভিন্ন ভিন্ন হয় এবং যা এনসিএ-এর নিয়মতান্ত্রিক আদেশাধীনে থাকে।

স্ট্রাটেজিক ফোর্সেস কম্যান্ড পরমাণু অস্ত্রসম্ভারের উপর সম্পূর্ণ কর্তৃত্ব ও অধিকারের মাধ্যমে সমস্ত রণকৌশলগত শক্তিসমূহকে ব্যবস্থাপিত ও নিয়ন্ত্রিত করে। এই কাজের জন্য সমস্ত ভবিষ্যৎ পরিকল্পনাও তারাই করে থাকে। প্রতিষ্ঠাকাল থেকেই স্ট্রাটেজিক ফোর্সেস কম্যান্ডের “কম্যান্ড, কন্ট্রোল অ্যান্ড কমিউনিকেশন” ব্যবস্থা সুদৃঢ়ভাবে প্রতিষ্ঠিত এবং কম্যান্ডের কার্যকরী দ্রুত সাধনযোগ্যতার মাত্রা অত্যন্ত বেশি।

স্থল-ভিত্তিক নিক্ষেপী ক্ষেপণাস্ত্র

সমুদ্র-ভিত্তিক নিক্ষেপী ক্ষেপণাস্ত্র

তথ্যসূত্র 

ভারতের সামরিক বাহিনী
২০০৩-এ ভারতে প্রতিষ্ঠিত
ভারতের সামরিক ইউনিট ও গঠন
দাড়ি

দাড়ি হল কারো গাল, থুতনি, এবং ওষ্ঠের নিচের অংশে গজানো চুল। সাধারণত বয়ঃসন্ধিকালের বা বয়সন্ধিকালোত্তীর্ণ পুরুষলোকের গড়ে ২১ বছর বয়স থেকে দাড়ি গজায়। মুখমন্ডলের ওপরের ও নিচের অংশের চুলের মধ্যে পার্থক্য করতে বলা হলে দাড়ি মূলত নিচের অংশের চুলকেই বোঝায়, যার মধ্যে গোঁফ অন্তর্ভুক্ত নয়। দাড়ি সংক্রান্ত অধ্যয়ন পগনোলজি নামে পরিচিত।

ইতিহাসের পাতা থেকে জানা যায় যে, দাড়িবিশিষ্ট পুরুষলোককে জ্ঞান ও প্রজ্ঞার অধিকারী, পৌরুষত্বের অথবা উঁচু সামাজিক মর্যাদার অধিকারী ভাবা হত। আবার মুদ্রার অন্য পিঠে দাড়িযুক্ত পুরুষকে অসংস্কৃত এবং কিম্ভূত চেহারার বলেও বিবেচনা করা হত। দাড়ির এই মর্যাদা ও অমর্যাদা সংস্কৃতি-সাপেক্ষ। তবে পৃথিবীর প্রথম মানুষ থেকে শুরু করে পূর্বের জ্ঞানী-গুনী, ধার্মিক ও বীর পুরুষেরা দাড়ি রাখতেন।

জীববিজ্ঞান 
বয়ঃসন্ধিকালে দাড়ি গজায়। এ সময়ে মুখমন্ডলের লোমকূপে ডিহাইড্রোটেস্টোস্টেরন এর উদ্দীপনার কারণে দাড়ি গজায়। চুলের গ্রন্থিগুলো অবস্থানের ওপর নির্ভর করে বিভিন্ন হরমোন দ্বারা প্রভাবিত হয়; ডিহাইড্রোটেস্টোস্টেরন টাক পড়াকেও প্রভাবিত করে। ডিহাইড্রোটেস্টোস্টেরন টেস্টোস্টেরন হতে নিঃসৃত হয়, যার মাত্রা বিভিন্ন ঋতুতে বিভিন্ন হয়: ফলে গ্রীষ্মকালে দাড়ি দ্রুত বাড়ে।

তথ্যসূত্র

পাদটীকা

বহিঃসংযোগ 

মুখমণ্ডলের চুল
গোঁফ

গোঁফ (; , ) বা মোচ হল উপরের ওষ্ঠের উপরে গজানো চুল। সাধারণত ছাঁটাই কিংবা নানান শৈলীর গোঁফ মক্ষিকার সাহার্যে গোঁফের যত্ন নেয়া যেতে পারে।

ব্যুৎপত্তি
সাধারণত কারও গোঁফ আছে বলা হলে মনে করা হয় তার ওষ্ঠের ওপরের অংশটুকুতেই তা সীমাবদ্ধ আছে, কারণ গাল ও থুতনির অন্যান্য অংশে গজানো চুলকে দাড়ি বলা হয়। বয়সন্ধিকালে ছেলেদের গোঁফ ওঠার শুরু হয়। নিওলিথিক যুগ থেকেই পাথরের ক্ষুর দিয়ে ক্ষৌরি করার চল শুরু হয়, আর এই সুদীর্ঘকালের ব্যবধানে গোঁফের নানান রকম ফ্যাশন চালু হয়েছে। যারা গোঁফ রাখে তারা নিয়মিত ছেঁটে ও আঁচড়ে রীতিমত এর যত্ন করে থাকে। পৃথিবীর বিভিন্ন দেশে দীর্ঘ ও সযত্নে রক্ষিত গোঁফের প্রতিযোগিতা হয়ে থাকে। বিশ্ব দাড়ি ও গোঁফ চ্যাম্পিয়নশিপে ছ'টি উপবিভাগে গোঁফের বিভাজন করা হয়।

শৈলী

গ্যাল্যারি

আরো দেখুন 

 আমেরিকান মুশটাচে ইনস্টিটিউট
 দাড়ি
 শ্মশ্রুধারী মহিলা
 মুভেম্বর

তথ্যসূত্র

বহিঃসংযোগ 

 Photos of famous composers' moustaches in recognition of Movember
 French documentary (52min) about history of moustache 

Facial hair
Hairstyles
জর্দা (তামাক)

জর্দা এক ধরনের তামাকজাত পণ্য। এটা সাধারণত পানের সাথে মশলা হিসেবে ব্যবহৃত হয়। জর্দা পানে স্বাদ ও গন্ধ বাড়িয়ে দেয়। ফলে তা পানসেবীদের কাছে এক অত্যাবশ্যকীয় পণ্য হিসেবে সমাদৃত। জর্দা তামাক হতে প্রস্তুত হওয়ায় এটা নেশার উদ্রেক করে। যার কারণে নেশার বস্তু হিসেবেও এটি ব্যবহৃত হয়। যেগুলো শুধু নেশার ও মুখের দুর্গন্ধ দূর করা জন্যই ব্যবহৃত হয়।

জর্দার অ্যালকালয়েড ও নিকোটিন অধিক মাত্রায় বিষাক্ত। জর্দা মুুুুখের ক্যান্সারের ঝুঁকি বাড়ায়। ক্যান্সার গবেষণার আন্তর্জাতিক সংস্থা আইএআরসি-এর মতে, যারা পানের সঙ্গে তামাক জাতীয় দ্রব্যাদি গ্রহণ করেন তাদের মুখে ক্যান্সার হওয়ার আশঙ্কা থাকে।

ধরণ

জর্দা কয়েক প্রকার হয়ে থাকে। তামাক থেকে উৎপন্ন জর্দাসমূহ ক্যান্সার সৃষ্টি করে। এগুলো ছাড়াও মিষ্টি জর্দা নামক এক প্রকার জর্দা আছে যা মিষ্টিপানের স্বাদ কে বহুলাংশে বাড়িয়ে দেয়। নারিকেল তেল শিল্পের উচ্ছিষ্ট অংশ নারিকেলের আঁশ দিয়ে তৈরী এই জর্দাও শরীরেও জন্য ক্ষতিকর।  কারণ এখানেও মাত্রাতিরিক্ত কৃত্রিম রং, স্যাকারিন, সুগন্ধি এবং অন্যান্য কেমিক্যাল ব্যবহার করা হয়।

আরও দেখুন 
 নিকোটিন প্রতিস্থাপন থেরাপি

তথ্যসূত্র

তামাক
ধূমপান
অভ্যাস